Jostein Gaarder

Jostein Gaarder (født 1952) er en norsk forfatter. Han fikk sitt store gjennombrudd med romanen Sofies verden i 1991. Siden har han utgitt flere bestselgere og aktivt deltatt i samfunnsdebatten.


 Liv og arbeid 
Jostein Gaarder ble født inn i en litterær familie: hans mor, Inger Margrethe Gaarder, var barnebokforfatter og rektor; hans far, Knut Gaarder, var også rektor. Han er bror til Helge Gaarder.«Absolute Jostein», artikkel i Dagbladet 13. mars 2006 Jostein Gaarder er cand. mag. fra Universitetet i Oslo, og underviste noen år i videregående skole, før han i 1981 ble ansatt som lærer i filosofi ved Fana Folkehøgskule. Han var ansatt der til 1991, og har siden levd av forfatteryrket.

Gaarders litterære gjennombrudd kom med Kabalmysteriet i 1990. Boken inneholder flere av de elementene som siden har blitt kjennetegnende for Gaarders utgivelser, som for eksempel undringen over livets store spørsmål, og en oppbygging av teksten med flere fortellinger-i-fortellingen. Mønsteret er tydeligst i Kabalmysteriet, Sofies verden og Julemysteriet, men også i Vita Brevis og Appelsinpiken sees en lignende arkitektur.

Hans best kjente verk er romanen Sofies verden, «en roman om filosofiens historie». Romanen er oversatt til 60 språk og trykket i rundt 30 millioner eksemplarer.Aschehoug, forfatterside  Boken er filmatisert, det er laget musikal, brettspill og CD-ROM-spill av den, og den var verdens mestselgende roman i 1995. Sofies verden ble i sin tid skrevet som en «kommentar» til Kabalmysteriet, eller som forfatteren selv sier det: «Når hovedpersonen i Kabalmysteriet, Hans Thomas, kommer hjem fra sin reise, tenkte jeg at han kanskje ville gå på biblioteket for å finne en bok som kunne forklare alle de filosofiske spørsmålene for ham. Men den boka fantes ikke, så derfor laget jeg den». 

Sammen med sin kone Siri Dannevig kjøpte Gaarder i desember 2005 Operacafeen på Grønland i Oslo.«Kjøper teater i julegaveAftenposten», 21. desember 2005 

 Politisk engasjement 
Gaarder har gjennom flere år engasjert seg for blant annet miljø og menneskerettigheter. I 1997 stiftet han Sofieprisen sammen med sin kone, Siri Dannevig.  Stiftelsen som delte ut prisen ble grunnlagt samtidig, som Sofie-Stiftelsen, men skiftet i 2010 navn til Sofieprisen. Prisen og stiftelsen var oppkalt etter Gaarders roman Sofies verden. Prisvinneren mottok 100 000 amerikanske dollar. Denne prisen ble utdelt årlig til personer som hadde gjort en betydelig innsats innenfor miljø og utvikling. I 2013 ble den utdelt for siste gang.

Sommeren 2006 skrev Gaarder en kronikk med tittelen «Guds utvalgte folk»«Guds utvalgte folk», Aftenposten, 5. august 2006. som kom på trykk i Aftenposten. I teksten kom han med sterk kritikk av staten Israels krigføring mot palestinere, og gjorde det klart at han ikke anerkjente statens rett til å eksistere i sin nåværende form. Den førte til kraftige reaksjoner. Gaarder understreket senere i et intervju med samme avis at han er en venn av det jødiske folket. Kronikken fikk ny oppmerksomhet i forbindelse med Israels militæraksjoner på Gazastripen sommeren 2014.

 Utmerkelser 
Gaarder ble i 2005 utnevnt til kommandør av St. Olavs Orden, og i desember samme år ble han utnevnt til æresdoktor ved Universitetet i Dublin, Trinity College.Bekjentgjøringen av æresdoktoratet ved Trinity College i Dublin, Irland. 

 Bibliografi 
 Skjønnlitteratur 
 Diagnosen og andre noveller (1986)
 Barna fra Sukhavati (1987)
 Froskeslottet (1988)
 Kabalmysteriet (1990)
 Sofies verden (1991)
 Julemysteriet (1992)
 Bibbi Bokkens magiske bibliotek  (1993) (sammen med Klaus Hagerup)
 I et speil, i en gåte (1993)
 Hallo? Er det noen her? (1996)
 Vita Brevis (1996)
 Maya (1999)
 Sirkusdirektørens datter (2001)
 Appelsinpiken (2003)
 Sjakk Matt (2006)
 De gule dvergene (2006)
 Slottet i Pyreneene (2008)
 Det spørs (2012)
 Anna. En fabel om klodens klima og miljø (2013)
 Anton og Jonatan (2014)
 Dukkeføreren (2016)

 Faglitteratur 
 Verdens Religioner (1982)
 Kristendommen (1983)
 "Allahu Akbar" Gud er størst. En bok om Islam (1983) (sammen med Inger M. Gaarder)
 Livssyn og etikk (1984)
 Religionsboka (1989)
 Etikk og livssyn i samfunnslære (1990)
 Religion og etikk (2000)

 Priser (utvalg) 
 1990 – Norsk litteraturkritikerlags barnebokpris, for Kabalmysteriet
 1990 – Kritikerprisen, for Kabalmysteriet
 1991 – Kultur- og kirkedepartementets pris for barne- og ungdomslitteratur, for Kabalmysteriet
 1991 – Sonja Hagemanns barne- og ungdomsbokpris, for Sofies verden
 1993 – Bokhandlerprisen, for I et speil i en gåte
 1993 – Skolebibliotekarforeningens litteraturpris, for Kabalmysteriet, Sofies verden og Julemysteriet
 1994 – Wettergrens barnbokollon
 1994 – Deutscher Jugendliteraturpreis for Sofies Welt
 1995 – Premio Bancarella for Il mondo di Sofia
 2002 – Brageprisens hederspris
 2003 – Riksmålsforbundets barne- og ungdomsbokpris for Appelsinpiken

 Referanser 

 Eksterne lenker 



  Jostein Gaarder i NRK Forfatter
  Digitaliserte bøker av Gaarder og om Gaarder hos Nasjonalbiblioteket.
  Jostein Gaarder  hos Aschehoug forlag


Kategori:Kommandører av St. Olavs Orden
Kategori:Vinnere av Bokhandlerprisen
Kategori:Vinnere av kulturdepartementets barnebokpriser
Kategori:Vinnere av Brageprisen
Kategori:Personer fra Oslo
Kategori:Mottakere av Willy Brandt-prisen
Kategori:Alumni fra Oslo katedralskole